b'\n_START_ARTICLE_\nElmar-Oskar Sakkov\n_START_PARAGRAPH_\nElmar-Oskar Sakkov (9. juuni 1941 M\xc3\xb5isak\xc3\xbcla \xe2\x80\x93 21. oktoober 2009) oli eesti mehaanikateadlane.\n_START_SECTION_\nElulugu\n_START_PARAGRAPH_\nElmar-Oskar Sakkov oli lukksepa poeg._NEWLINE_L\xc3\xb5petas 1959 M\xc3\xb5isak\xc3\xbcla Keskkooli, 1964 T\xc3\x9c f\xc3\xbc\xc3\xbcsika-matemaatikateaduskonna teoreetilise mehaanika erialal, 1965\xe2\x80\x931968 T\xc3\x9c aspirant, f\xc3\xbc\xc3\xbcsika-matemaatikakandidaat (1970, T\xc3\x9c), v\xc3\xa4itekiri "\xd0\x90\xd0\xbd\xd0\xb0\xd0\xbb\xd0\xb8\xd0\xb7 \xd0\xb7\xd0\xb0\xd0\xba\xd1\x80\xd0\xb8\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xbe\xd0\xb9 \xd1\x81\xd1\x82\xd0\xb0\xd0\xb4\xd0\xb8\xd0\xb8 \xd1\x83\xd0\xbf\xd1\x80\xd1\x83\xd0\xb3\xd0\xbe-\xd0\xbf\xd0\xbb\xd0\xb0\xd1\x81\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xb8\xd1\x85 \xd0\xbf\xd0\xbb\xd0\xb0\xd1\x81\xd1\x82\xd0\xb8\xd0\xbd \xd0\xb8 \xd0\xbe\xd0\xb1\xd0\xbe\xd0\xbb\xd0\xbe\xd1\x87\xd0\xb5\xd0\xba". T\xc3\xa4iendas end 1969\xe2\x80\x931970 Poolas, 1977 Moskvas, 1979 Thbilisis. Oli 1968\xe2\x80\x931969 T\xc3\x9c teoreetilise mehaanika kateedri assistent, 1969\xe2\x80\x931973 vanem\xc3\xb5petaja, 1973\xe2\x80\x931992 dotsent, \xc3\xbchtlasi oli 1973\xe2\x80\x931976 l\xc3\xa4hetatud \xc3\xb5ppet\xc3\xb6\xc3\xb6le Al\xc5\xbeiiri \xc3\x9clikooli ja 1984\xe2\x80\x931988 Di\xc3\xa9go-Suareze \xc3\xbclikooli (Madagaskar), 1992\xe2\x80\x932000 T\xc3\x9c rakendusmatemaatika instituudi dotsent, 2000\xe2\x80\x932005 lektor, aastast 2005 erakorraline dotsent. Lugenud teoreetilise mehaanika, meh-s\xc3\xbcsteemide modelleerimist, rakendusmehaanika jt kursusi; koostanud \xc3\xb5ppevahendeid.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurimisvaldkonnad: elastsete-plastsete plaatide ja koorikute p\xc3\xa4rastkriitilise staadiumi anal\xc3\xbc\xc3\xbcs; armeeritud talade ja koorikute optimaalne projekteerimine, komposiitide optimeerimine. _NEWLINE_Ta oli Eesti Matemaatika Seltsi asutajaliige. Ta avaldas \xc3\xbcle 40 teadustr\xc3\xbckise.\n_START_SECTION_\nIsiklikku\n_START_PARAGRAPH_\nTa oli aastast 1966 abielus arhitekt Helmi Sakkoviga, neil on kaks poega: Erik ja Sven.'